Lapin yliopisto

Lapin yliopisto (lyh. LY, ruots. Lapplands universitet, lat. Universitatis Lappoensis) on Rovaniemellä sijaitseva tiedekorkeakoulu, jolla on myös taiteen alan opetusta. Yliopiston historia ulottuu vuoteen 1979, jolloin silloinen Lapin korkeakoulu perustettiin Rovaniemelle. Yliopistoksi korkeakoulu muuttui vuonna 1991. Lapin yliopisto ja Lapin ammattikorkeakoulu muodostavat yhdessä Lapin korkeakoulukonsernin.

Yliopistossa opiskelee vuonna 2024 noin 4 395 perustutkinto-opiskelijaa.https://www.ulapland.fi/loader.aspx?id=fd5e1361-4775-4d96-835c-95fe75e54416. Viitattu 11.7.2025 Suurin osa Lapin yliopiston opiskelijoista tulee muualta Suomesta tai ulkomailta. Kansallisella tasolla Lapin yliopisto sijoittuu 20 parhaan korkeakoulun joukkoon ja kansainvälisesti on sijalla 2570 (uniRank 2022).

Lapin yliopiston strategiset painotukset ovat arktinen globaali vastuullisuus, kestävä matkailu sekä tulevaisuuden palvelujen ja etäisyyksien hallinta. Vuonna 2024 henkilökuntaa Lapin yliopistossa on 735, joista noin puolet kuuluu opetus- ja tutkimushenkilökuntaan. Professoreita yliopistossa oli 56. 

Yliopiston opiskelijoita edustaa Lapin yliopiston ylioppilaskunta.

 Tiedekunnat 
Lapin yliopistossa on neljä tiedekuntaa:

 Kasvatustieteiden tiedekunta
 Oikeustieteiden tiedekunta
 Taiteiden tiedekunta
 Yhteiskuntatieteiden tiedekunta

Tiedekuntien lisäksi yliopistossa toimivia laitoksia ovat Arktinen keskus, Avoin yliopisto, Koulutus- ja kehittämispalvelut sekä Hallintoyksikkö. Opettajankoulutusta varten yliopistolla on myös Lapin yliopiston harjoittelukoulu. Lapin korkeakoulukonsernin kanssa yhteiset yksiköt ovat Matkailualan tutkimus- ja koulutusinstituutti, Pohjoisen kulttuuri-instituutti, Lapin korkeakoulukirjasto ja Lapin korkeakoulukonsernin kielikeskus.

 Historia 
Lapin yliopisto perustettiin vuonna 1979 nimellä Lapin korkeakoulu. Yliopiston nimi muuttui nykyiseen muotoonsa 1. tammikuuta 1991. Alkuperäiseen korkeakouluun kuului kasvatustieteiden tiedekunta, oikeustieteiden tiedekunta sekä yliopiston kirjasto. Korkeakouluun perustettiin myöhemmin yhteiskuntatieteiden tiedekunta (1982) ja taiteiden tiedekunta (1990).

 Laitokset ja rakennukset 
Yliopistoon perustettiin erillislaitoksiksi täydennyskoulutuskeskus (1983), kielikeskus (1983), Pohjoisen ympäristö- ja vähemmistöoikeuden instituutti (PYVI; 1985) sekä Arktinen keskus (1989). Pohjoisen ympäristö- ja vähemmistöoikeuden instituutti yhdistyi Arktiseen keskukseen vuonna 1997.

Vuonna 1992 valmistui Arktikum-talo ja vietettiin ensimmäinen promootio. Vuonna 1994 avautui muotoilu- ja yrityspalveluyksikkö Kemissä. Yksikkö yhdistettiin vuonna 1998 samana vuonna syntyneeseen Meri-Lappi Instituuttiin, jonka yliopisto oli perustanut yhteistyössä Oulun yliopiston kanssa.

Korkeakoululle rakennettiin nykyinen päärakennus vuonna 1987. Päärakennusta on laajennettu vuosina 1992, 2000 ja 2006.

 Tutkimus ja yhteistyö 
Matkailuntutkimus alkoi Lapin yliopistossa vuonna 1996. Samana vuonna Rovaniemen taide- ja käsiteollisuusoppilaitos (Rotko) liitettiin yliopistoon. Lapin yliopisto vastaa vuonna 2001 perustetun kansainvälisen Arktisen yliopiston hallinnollisesta johtamisesta ja koordinaatiosta.

Vuonna 2001 alkoi kauppatieteellisen alan koulutus yhteistyössä Oulun yliopiston kanssa. Kauppatieteille ja matkailuntutkimukselle perustettiin oma tiedekunta vuonna 2004. Matkailun ja liiketoiminnan tiedekunta liittyi yhteiskuntatieteiden tiedekuntaan vuonna 2010.Yhteiskuntatieteiden tiedekunta, Lapin yliopisto

Ikääntyvien yliopistotoiminta alkoi Lapin korkeakoulussa 1989. Useiden tieteellisten julkaisujen ohella ikääntyvien yliopistotoiminnan tuloksena on syntynyt väitöskirjoja. Keväällä 2008 väitellyt yhteiskuntatieteiden tohtori Pentti Kortelainen oli Suomessa ensimmäinen, joka teki väitöskirjan ikääntyvien yliopiston pohjalta.

 Juhlavuosi 
Lapin yliopisto täytti 25 vuotta vuonna 2004. Juhlavuoden kunniaksi yliopisto järjesti kolmannen tohtori- ja maisteripromootion, jossa vihittiin 14 kunniatohtoria, heidän joukossaan muun muassa Antti Eskola ja Peter McLaren. Yliopiston ensimmäinen promootio pidettiin vuonna 1992, jolloin vihittiin yhdeksän kunniatohtoria. Toisessa promootiossa vuonna 1999 vihittiin 15 kunniatohtoria.

 Hallinto 

 Rehtori 
Lapin yliopiston rehtorina toimii Antti Syväjärvi.
NimiKausiEsko Riepula1979–2006Mauri Ylä-Kotola2006–2019Antti Syväjärvi2020–

 Hallitus 
Lapin yliopiston hallituksessa on 11 jäsentä, joista kuusi edustaa yliopistoyhteisöä ja viisi tulee sen ulkopuolelta. Lisäksi yliopistossa on yliopistokollegio, joka muun muassa vahvistaa tilinpäätöksen ja toimintakertomuksen sekä myöntää vastuuvapauden hallitukselle. 
NimiStatusAffiliaatioJohanna BuchertUlkopuolinen jäsenPääjohtaja, LuonnonvarakeskusMarkku OllikainenUlkopuolinen jäsenEmeritusprofessori, Helsingin yliopistoEeva-Liisa Rasmus-MoilanenUlkopuolinen jäsenRehtori, Saamelaisalueen koulutuskeskusKari SalmelaUlkopuolinen jäsenToimitusjohtaja, LähiTapiola LappiOlli VäyrynenUlkopuolinen jäsenKehitysjohtaja, FinaviaJonna HäkkiläSisäinen jäsenProfessori, Taiteiden tiedekuntaJarno ValkonenSisäinen jäsenProfessori, Yhteiskuntatieteiden tiedekuntaHeikki HuilajaSisäinen jäsenTutkijatohtori, Yhteiskuntatieteiden tiedekuntaKatariina SoudunsaariSisäinen jäsenTietoasiantuntija, KorkeakoulukirjastoAlexandra AhoSisäinen jäsenOpiskelija, Yhteiskuntatieteiden tiedekuntaMiikka KeränenSisäinen jäsenOpiskelija, Taiteiden tiedekunta

 Yliopistokollegio 
+NimiStatusJäsenyysKeskitalo PiggaProfessoriJäsenMiettinen SatuProfessoriJäsenVuorenpää MikkoProfessoriJäsenPietarinen HeidiProfessoriJäsenRuokamo HeliProfessoriJäsen Tennberg MonicaProfessoriJäsenVieru MarkkuProfessoriJäsenSinevaara-Niskanen HeidiMuu henkilökuntaJäsenMarttiini HannaMuu henkilökuntaJäsenHaanpää MinniMuu henkilökuntaJäsenVakkala HannaMuu henkilökuntaJäsenUljas-Rautio KatriinaMuu henkilökuntaJäsenPaananen SiiriMuu henkilökuntaJäsenHarjuniemi EmmiMuu henkilökuntaJäsenJohansson MillaMuu henkilökuntaJäsenMettiäinen IlonaMuu henkilökuntaVarajäsenRiikonen MariMuu henkilökuntaVarajäsenVuorilampi OssiMuu henkilökuntaVarajäsenNuppu SavolainenOpiskelijajäsenJäsenAku WesterholmOpiskelijajäsenJäsenAxel OjalaOpiskelijajäsenJäsenHenriikka AhoOpiskelijajäsenJäsenJasmin KaarnivuoOpiskelijajäsenJäsenElla SiltanenOpiskelijajäsenJäsenEetu MarkkanenOpiskelijajäsenJäsenJesse PöllänenOpiskelijajäsenJäsenJuuso KurokallioOpiskelijajäsenVarajäsenHeikki HukkanenOpiskelijajäsenVarajäsenJussi TuominenOpiskelijajäsenVarajäsenAnzelika SkvortsovaOpiskelijajäsenVarajäsenEmma PappinenOpiskelijajäsenVarajäsen

 Katso myös 

 Lapin yliopiston ylioppilaskunta (LYY)

 Lähteet 

 Aiheesta muualla 

 Lapin yliopiston kotisivut

*
Luokka:Seulonnan keskeiset artikkelit